**280/2020. (XII.31.)"kt." sz. határozat**

**a Déryné Kulturális, Turisztikai, Sport Központ és Könyvtár alapító okiratának módosításáról**

Karcag Városi Önkormányzat Képviselő-testülete (a továbbiakban: Képviselő-testület) az Alaptörvény 32. cikk (1) bekezdés b) pontjában az 53. cikk (1) bekezdése alapján a Kormány által kihirdetett veszélyhelyzetre való tekintettel, a katasztrófavédelemről és a hozzá kapcsolódó egyes törvények módosításáról szóló 2011. évi CXXVIII. törvény 46. § (4) bekezdésében meghatározott jogköre alapján, valamint a Magyarország helyi önkormányzatairól szóló 2011. évi CLXXXIX. törvény 10. § 1. pontjában, az államháztartásról szóló 2011. évi CXCV. törvény 8/A. § (2) bekezdése és az államháztartásról szóló törvény végrehajtásáról szóló 368/2011. (XII.31.) Korm. rendelet 5. §- ában kulturális intézményekben foglalkoztatottak közalkalmazotti jogviszonyának átalakulásáról, valamint az egyes kulturális tárgyú törvények módosításáról szóló 2020. évi XXXII. törvényben foglalt feladatkörében eljárva az alábbiak szerint dönt:

1. A Képviselő-testület a Déryné Kulturális, Turisztikai, Sport Központ és Könyvtár alapító okiratának módosításáról szóló módosító okiratot jelen határozat melléklete szerint elfogadja.
2. A Képviselő-testület felhatalmazza Szepesi Tibor polgármestert az alapító okiratot módosító okirat aláírására.
3. Az alapító okiratot módosító okiratot küldeni a Magyar Államkincstárnak.

Felelős: Költségvetési, Gazdálkodási és Kistérségi Iroda, Költségvetési csoport

Határidő: döntést követő 8 napon belül

**Erről értesülnek:**

1. Karcag Városi Önkormányzat Képviselő-testületének tagjai, lakhelyükön
2. Karcag Városi Önkormányzat Jegyzője, helyben
3. Karcagi Polgármesteri Hivatal Költségvetési, Gazdálkodási és Kistérségi Iroda, helyben
4. Karcagi Polgármesteri Hivatal Aljegyzői Iroda, helyben
5. Karcagi Polgármesteri Hivatal Nagyné Major Mária, intézményi és civil kapcsolatok ügyintézője, helyben
6. Déryné Kulturális, Turisztikai, Sport Központ és Könyvtár, 5300 Karcag, Dózsa György út 5-7.

Karcag, 2020. december 2.

|  |  |
| --- | --- |
|  | **(: Szepesi Tibor :)** |
|  | polgármester |

**280/2020. (XII.31.) „kt.” sz. határozat melléklete**

**Okirat száma: ……….**

Módosító okirat

**A Déryné Kulturális, Turisztikai, Sport Központ és Könyvtár a Karcag Városi Önkormányzat Képviselő-testülete által 2017. március 13. napján kiadott, 675-6/2017. számú alapító okiratát az államháztartásról szóló 2011. évi CXCV. törvény 8/A. §-a alapján – a …/2020. (XII…..)számú Képviselő-testületi határozatra figyelemmel – a következők szerint módosítom:**

1. **Az alapító okirat 1.1.1. pontja az alábbiak szerint módosul:**

„1.1.1. megnevezése: Déryné Kulturális, Turisztikai, Sport Központ és Könyvtár”

1. **Az alapító okirat 1.3.1. pontja az alábbiak szerint módosul:**

„1.3.1. székhelye: 5300 Karcag, Dózsa György út 5-7.”

1. **Az alapító okirat 1.3.2. pontja az alábbiak szerint módosul:**

„1.3.2. telephelyei:

|  |  |  |
| --- | --- | --- |
|  | telephely megnevezése | telephely címe |
| 1 | Csokonai Könyvtár | 5300 Karcag, Püspökladányi út 11. |
| 2 | Ifjúsági Ház | 5300 Karcag, Püspökladányi út 11. |
| 3 | Sport Központ | 5300 Karcag, Kálvin utca 6. |
| 4 | Liget úti Sporttelep | 5300 Karcag, Liget út |
| 5 | Sporttelep | 5300 Karcag, 2942/3 hrsz. |
| 6 | Nagykun Látogatóközpont | 5300 Karcag, Táncsics körút 46.” |

1. **Az alapító okirat 4.2. pontjának táblázatában szereplő 1. számú szakágazat megnevezése az alábbiak szerint módosul:**

|  |  |  |
| --- | --- | --- |
| „1 | 932900 | Máshova nem sorolható egyéb szórakoztatás szabadidős tevékenység” |
|  |  |  |

1. **Az alapító okirat 4.3. pontja az alábbiak szerint módosul:**

„4.3. A költségvetési szerv alaptevékenysége:

* + A város lakossága számára a művelődéshez, a szabadidő hasznos eltöltéséhez a közösségi szintér biztosítása,
  + a Karcag Város Kamarakórusa és a Karcagi Szimfonikus Zenekar tevékenységének, működésének koordinálása,
  + a lakosság különböző életkorú és érdeklődési körű közösségeinek működtetése (klubok, szakkörök, egyéb közösségek),
  + a városi és az önkormányzati programok, rendezvények szervezése,
  + tanfolyamok, konferenciák és felnőttképzések szervezése, pályázatok meghirdetése, könyv, képeslap, CD, DVD és egyéb kiadványok megjelentetése, ajándéktárgyak készíttetése értékesítése,
  + kiállítások, bemutatók felnőtt és gyermek színházi előadások, koncertek, jegyértékesítés,
  + vásárok szervezése és lebonyolítása,
  + kirándulások szervezése,
  + a város ifjúsági korosztálya számára közösségi színtér biztosítása,
  + filmvetítések szervezése,
  + Tourinform Iroda működtetése, városnéző séták, kézműves foglalkozások és táborok gasztronómiai bemutatók szervezése,
  + a város lakossága számára nyilvános könyvtár működtetése, a művelődéshez, a tanuláshoz, a továbbtanuláshoz, a továbbképzéshez a szakmai, a közéleti és társadalmi tájékozódáshoz, az igényes szórakozáshoz és a szabadidő eltöltéséhez szükséges kölcsönözhető és helyben használható, hagyományos és multimédiás dokumentumok biztosítása,
  + Információs Központ feladatainak megoldása, internetes hozzáférés biztosítása (e-Magyarországpont), működtetése,
  + szövegszerkesztés, fénymásolás,
  + sajátos könyvtári rendezvények szervezése,
  + sportlétesítmények működtetése,
  + városi sport célok és feladatok ellátása, diákverseny, szabadidősport és turisztikai programok, versenyek szervezése, lebonyolítása,
  + sporteszközök kölcsönzése,
  + terem, helyiség, sportlétesítmény bérbeadása, a Sporttelepek működtetése,
  + helyi termelői piac létesítése és üzemeltetése.”

1. **Az alapító okirat 4.4. pontjának táblázatában szereplő 2. és 3. számú kormányzati funkció megnevezése az alábbiak szerint módosul:**

|  |  |  |
| --- | --- | --- |
| „2 | 041231 | Rövid időtartamú közfoglalkoztatás |
| 3 | 041233 | Hosszabb időtartamú közfoglalkoztatás” |

1. **Az alapító okirat 5.1. pontja az alábbiak szerint módosul:**

„5.1. A költségvetési szerv vezetőjének megbízási rendje:

A Karcag Városi Önkormányzat Képviselő-testülete a költségvetési szerv élére pályáztatási eljárás alapján, jogszabályban megállapított képesítési követelményeknek megfelelő vezetőt nevez ki határozott időre, legfeljebb 5 évre a Munka Törvénykönyvéről szóló 2012. évi I. törvény (továbbiakban: Mt.) alapján.

A költségvetési szerv vezetőjét a Képviselő-testület menti fel, az egyéb munkáltatói jogokat a Magyarország helyi önkormányzatairól szóló 2011. évi CLXXXIX. törvény 67. § (1) bekezdés g) pontjában meghatározottak szerint a polgármester gyakorolja.”

1. **Az alapító okirat 5.2. pontjának táblázatában szereplő 1. számú foglalkoztatási jogviszony törlésre kerül, a további szerkezeti egységek számozásának értelemszerű megváltozásával, valamint a 2. számú foglalkoztatási jogviszony megnevezése az alábbiak szerint módosul:**

|  |  |  |
| --- | --- | --- |
|  | „foglalkoztatási jogviszony | jogviszonyt meghatározó jogszabályok |
| 1 | munkaviszony | A munka törvénykönyvéről szóló 2012. évi I. törvény |
| 2 | megbízási jogviszony | A polgári törvénykönyvről szóló 2013. évi V. törvény” |

Jelen módosító okiratot a törzskönyvi nyilvántartásba történő bejegyzés napjától kell alkalmazni.

Kelt: Karcag, „időbélyegző szerint” P.H.

Szepesi Tibor polgármester